Major League Baseball

Major League Baseball (MLB) on elukutseline pesapalliliiga. See on National Basketball Associationi (NBA), National Football League'i (NFL) ja National Hockey League'i (NHL) kõrval üks neljast suurimast Põhja-Ameerika spordiliigast.

Liigas mängib 30 klubi, millest 29 on pärit USA-st ja üks Kanadast (Toronto Blue Jays). Klubid on jagatud kahe konverentsi, American League'i (AL) ja National League'i (NL) vahel. Mõlemas konverentsis on kolm divisjoni: Idadivisjon, Keskdivisjon ja Läänedivisjon. Igas divisjonis on viis klubi.

Liiga loodi 1903. aastal. Enne seda tegutsesid 1876. aastal asutatud American League ja 1901. aastal asutatud National League eraldi.

Enne põhihooaja algust osalevad kõik klubid kevadtreeningu raames toimuvates hooajaeelsetes kohtumistes Arizona ja Florida osariigis. Kevadtreeningu ajal osalevad Arizona osariigis baseeruvad klubid Cactus League'is ja Florida osariigis baseeruvad klubid Grapefruit League'is.

MLB põhihooaeg kestab märtsi lõpust septembri lõpuni. Iga klubi peab põhihooaja jooksul 162 mängu. Klubid kohtuvad omavahel enamasti kolmemängulistes, osadel kordadel kahe- või neljamängulistes seeriates. Mängude ärajäämisel või edasilükkumisel võivad seeriad pikeneda kuni viie mänguni või piirduda vaid ühe mänguga. Iga klubi kohtub hooaja jooksul iga oma divisjoni nelja teise klubiga 19 korda. Lisaks peetakse üks koduväljakul toimuv mänguseeria ja üks võõrsilväljakul toimuv mänguseeria oma konverentsi kümne ülejäänud klubiga. Samuti peetakse kokku 20 mängu vastaskonverentsi ühe divisjoni klubidega.

Kummagi konverentsi iga divisjoni võitjad pääsevad väljalangemismängudele. Väljalangemismängudele saavad wild cardiga mõlemast konverentsist veel paremuselt kaks klubi. Väljalangemismängude esimeses voorus osalevad wild cardiga väljalangemismängudele jõudnud klubid, vastamisi lähevad omavahel American League'i klubid ja National League'i klubid. Võitja selgitatakse vaid ühes mängus. Seejärel kohtuvad edasipääsenud klubid selle klubiga, mis oli nende konverentsis põhihooajal kõige edukam. Lisaks kohtuvad teises voorus veel kahe teise divisjoni võitjad. Teisest voorust pääsevad edasi klubid, mis on saavutanud vähemalt kolm võitu. Kolmandas voorus selguvad konverentside meistrid. Liiga võitja selgub World Seriesil, kus osalevad kummagi konverentsi võitjad. Nii konverentside finaalide kui ka World Seriesi mänguseeriad peetakse nelja võiduni.

Hooaja keskel juuli esimeses pooles toimub MLB tähtede mäng, kus lähevad vastamisi American League'i ja National League'i mängijatest koosnevad võistkonnad.

Major League Baseball on maailma kõige jälgitum spordiliiga. 2018. aastal jälgis seda ligi 69,6 miljonit pealtvaatajat.

Klubid
DivisjonKlubiLinnStaadionMahutavusEsimene hooaegAmerican LeagueIdaBaltimore OriolesBaltimore, MarylandOriole Park at Camden Yards 45 971 1901*Boston Red SoxBoston, MassachusettsFenway Park 37 949 1901New York YankeesNew YorkYankee Stadium 47 309 1901*Tampa Bay RaysSt. Petersburg, FloridaTropicana Field 31 042 1998Toronto Blue JaysToronto, OntarioRogers Centre 49 282 1977KeskChicago White SoxChicago, IllinoisGuaranteed Rate Field 40 615 1901Cleveland GuardiansCleveland, OhioProgressive Field 34 830 1901Detroit TigersDetroit, MichiganComerica Park 41 297 1901Kansas City RoyalsKansas City, MissouriKauffman Stadium 37 903 1969Minnesota TwinsMinneapolis, MinnesotaTarget Field 38 871 1901*LääsHouston AstrosHouston, TexasMinute Maid Park 41 676 1962 (NL)2013 (AL)Los Angeles AngelsAnaheim, CaliforniaAngel Stadium 45 957 1961Oakland AthleticsOakland, CaliforniaRingCentral Coliseum 35 067 1901*Seattle MarinersSeattle, WashingtonT-Mobile Park 47 943 1977Texas RangersArlington, TexasGlobe Life Field 40 300 1961*National LeagueIdaAtlanta BravesAtlanta, GeorgiaTruist Park 41 500 1876Miami MarlinsMiami, FloridaMarlins Park 36 742 1993New York MetsNew YorkCiti Field 41 922 1962Philadelphia PhilliesPhiladelphia, PennsylvaniaCitizens Bank Park 43 651 1883Washington NationalsWashingtonNationals Park 41 313 1969*KeskChicago CubsChicago, IllinoisWrigley Field 41 268 1876Cincinnati RedsCincinnati, OhioGreat American Ball Park 42 319 1890Milwaukee BrewersMilwaukee, WisconsinMiller Park 41 900 1969* (AL)1998 (NL)Pittsburgh PiratesPittsburgh, PennsylvaniaPNC Park 38 362 1887St. Louis CardinalsSt. Louis, MissouriBusch Stadium 43 975 1892LääsArizona DiamondbacksPhoenix, ArizonaChase Field 48 519 1998Colorado RockiesDenver, ColoradoCoors Field 46 897 1993Los Angeles DodgersLos Angeles, CaliforniaDodger Stadium 56 000 1890San Diego PadresSan Diego, CaliforniaPetco Park 40 162 1969San Francisco GiantsSan Francisco, CaliforniaOracle Park 41 915 1883*
* märgib klubisid, mis on oma tegevusaja jooksul kodulinna vahetanud.

 Rekordid 
 Suurim skoor – Chicago Cubs–Philadelphia Phillies 26:23 (25. august 1922)"The Top 15 Highest Scoring MLB Games in History". bleacherreport.com.  Vaadatud 27.8.2019
 Suurim võit – Texas Rangers–Baltimore Orioles 30:3 (22. august 2007)

Klubide rekordid
 Enim World Seriesi võite järjest – 5 (New York Yankees aastatel 1949–1953)
 Enim osalemisi järjest World Seriesil – 5 (New York Yankees aastatel 1949–1953 ja 1960–1964)
 Enim osalemisi järjest konverentsi finaalis – 8 (Atlanta Braves aastatel 1991–1993*, 1995–1999)
 Enim osalemisi järjest play-offides – 14 (Atlanta Braves aastatel 1991–1993*, 1995–2005)
 Kõige pikem periood alates viimasest World Seriesi võidust – 74 aastat (Cleveland Guardians alates 1948. aastast)
 Kõige kauem ilma World Seriesi võiduta – 107 aastat (Chicago Cubs aastatel 1908–2016)
 Kõige pikem periood kahe konverentsi võidu vahel – 70 aastat (Chicago Cubs aastatel 1945–2016)
 Kõige pikem periood ilma play-off'i jõudmata – Montreal Expos/Washington Nationals (30 aastat aastatel 1981–2012)
 Enim kodujookse ühel hooajal – 307 (Minnesota Twins 2019. aastal)"HOME RUN RECORDS BY MLB TEAMS DURING A SINGLE SEASON". baseball-almanac.com. Vaadatud 12.7.2022
 Enim jookse ühes mängus – 30 Texas Rangers (22. augustil 2007 mängus Baltimore Oriolesi vastu)

* Ei ole arvestatud 1994. aastat, mil väljalangemismängud ära jäid.

Mängijate rekordid
 Enim mänge – Pete Rose (3562 mängu)
 Enim mänge järjest – 2632 (Cal Ripken Jr. 30. maist 1982 kuni 19. septembrini 1998)
 Enim kodujookse – 762 (Barry Bonds aastatel 1986–2007)
 Enim võite söötjana – 511 (Cy Young aastatel 1890–1911)
 Enim kaotusi söötjana – 316 (Cy Young)
 Enim mänge alustanud söötja – Cy Young (815 mängu)
 Enim mänge lõpetanud söötja – Mariano Rivera (952 mängu)
 Enim täielikke mänge – Cy Young (749 mängu)

 Enim savee – 652 (Mariano Rivera aastatel 1995–2013)
 Parim ERA – Ed Walsh (1,816)
 Enim strikeoute söötajana – 5714 (Nolan Ryan)
 Enim strikeoute lööjana – 2597 (Reggie Jackson)
 Enim hit''e – Pete Rose (4256)

 Viited 

 Välislingid 

 Ametlik koduleht

Kategooria:Pesapall
Kategooria:Spordiliigad